KOHTINGUÄPP TINDER hakkab meeste tegelikku pikkust kontrollima
2019. aasta 31. märts 10:58
Buduaar.ee
Jagatud
Populaarne kohtinguäpp Tinder teatas, et peagi võetakse kasutusele uus tehnoloogia, mille abil on võimalik kasutajate tegelikku pikkust kontrollida. Nimelt on selgunud, et väga paljud mehed kipuvad ennast pikemaks valetama. Varsti saab rakenduses kasutajate tegelikku pikkust aga kontrollida ning kõik need, kes on sisestanud õige info, saavad oma profiilile ka vastava märgistuse.
Uus funktsioon toimib järgmiselt: kasutaja sisestab oma pikkuse ning lisab juurde foto, kus ta seisab sirge seljaga mõne ärihoone juures. Selle abil suudab Tinderi programm tuvastada, kas proportsioonid on õiged ehk siis kas kasutaja sisestas ikka oma tegeliku pikkuse.
Tinderi andmetel on vaid 14,5 protsenti USA meestest 182 cm või pikemad, mis tähendab, et suur osa neist valetab kohtinguäpis end pikemaks.
Loomulikult on suur võimalus, et tegu on varajase aprillinaljaga – teisalt äkki ka mitte…